Johansono strėliukė

Johansono strėliukė (Coenagrion johanssoni) – strėliukių (Coenagrionidae) šeimos atstovas.

 Paplitimas 
Tai Šiaurės Eurazijos rūšis. Paplitusi Skandinavijoje, išskyrus Daniją, Š. Baltarusijoje, Latvijoje, Rusijoje, Sibire, Korėjoje. Lietuvoje rūšis aptikta Labanoro regioninio parko Girutiškio rezervate (Švenčionių r.).

 Biologija ir ekologija 
Rūšis gyvena nedideliuose distrofiniuose ežerėliuose, aukštapelkėse. Dėl rūgščios reakcijos tokių ežerėlių vanduo neturtingas mineralinių medžiagų. Dažniausiai individai aptinkami ant kiminų, kitų samanų, viksvų, plūdurlapių žiedinių augalų. Suaugėliai neskraido virš atviro vandens, skraido žemai tarp augalijos. Patelės kiaušinius deda į vandens augalų stiebus. Lervos vystosi 1- 2 metus. Skraido nuo birželio iki rugpjūčio vidurio.Bernard R., 2002: Coenagrion johanssoni (Wallengren) in Lithuania (Zygoptera: Coenagrionidae).- Notulae Odonatologicae, 5 (10):117- 121.

 Išnašos 

Kategorija:Tikrosios strėliukės